PAGE  
12

	[image: image1.png]ROMANIA





	  Parlamentul României   

 Camera Deputaţilor


COMISIA PENTRU ADMINISTRATIE 
PUBLICA,

28 noiembrie 2003

amenajarea teritoriulUI
Si echilibru
 
Nr.26/1224-1496




ecologic 
















Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra proiectului de lege privind Codul de conduită a funcţionarilor publici şi asupra propunerii legislative privind Codul de conduită al funcţionarilor publici, trimise Comisiei noastre pentru dezbatere şi avizare în fond, cu adresele nr.635 din 20 octombrie 2003, respectiv nr.69 din 24 martie 2003. 

 PRESEDINTE,

IOAN OLTEAN


    

	[image: image2.png]ROMANIA





	  Parlamentul României   

 Camera Deputaţilor


COMISIA PENTRU ADMINISTRATIE 
PUBLICA,







28 noiembrie 2003
amenajarea teritoriulUI
Si echilibru







 nr.26/1224-1496

ecologic 










 
RAPORT 
 asupra proiectului de lege privind Codul de conduită a funcţionarilor publici  şi

 asupra propunerii legislative privind Codul de conduită al funcţionarilor publici 



1. Cu adresa nr.635 din 20 octombrie 2003 şi respectiv nr.69 din 23 martie 2003, Comisia pentru administraţie publică, amenajarea teritoriului şi echilibru ecologic a fost sesizată, în vederea dezbaterii şi avizării în fond cu proiectul de Lege  privind Codul de conduită a funcţionarilor publici  şi  propunerea legislativă privind Codul de conduită al funcţionarilor publici.



La întocmirea Raportului s-au avut în vedere: 

· avizul Comisiei juridice, de disciplină şi imunităţi nr.635 din 22.10.2003 pentru proiectul de lege privind Codul de conduită a funcţionarilor publici;

· avizul Comisiei pentru muncă şi protecţie socială nr.27/477/12 noiembrie 2003 pentru proiectul de lege privind Codul de conduită a funcţionarilor publici;

· avizul Consiliului Legislativ nr.1415 din 3.10.2003 pentru proiectul de lege privind Codul de conduită a funcţionarilor publici;

· avizul Comisiei juridice, de disciplină şi imunităţi nr.69 din 3.06.2003 pentru propunerea legislativă privind Codul de conduită a funcţionarilor publici;

· avizul Comisiei pentru muncă şi protecţie socială nr.27/114/17 aprilie 2003 pentru propunerea legislativă  privind Codul de conduită a funcţionarilor publici;

· avizul Consiliului Legislativ nr.428 din 19.03.2003 pentru propunerea legislativă privind Codul de conduită a funcţionarilor publici;

· punctul de vedere al Guvernului nr.4794/DRP/14.07.2003.



Proiectul de lege şi propunerea legislativă au fost dezbătute şi avizate în fond, în procedură obişnuită, în şedinţa  din 12 noiembrie 2003. 



În cadrul amplului proces de reformă a administraţiei publice, corpului funcţionarilor publici îi revine un rol deosebit. O administraţie modernă se caracterizează printr-un standard profesional ridicat, care trebuie să se regăsească în calitatea muncii, în rezultatele obţinute şi serviciile prestate de către un corp al funcţionarilor publici profesionist, stabil şi neutru politic, deziderat impus şi de necesitatea îndeplinirii criteriilor de aderare la Uniunea Europeană.


Prin aceste două iniţiative legislative s-a urmărit constituirea unui adevărat cod etic pentru funcţionarii publici, prin consacrarea valorilor şi principiilor etice care guvernează conduita ce trebuie urmată de aceştia în exercitarea funcţiei publice cu profesionalism, precum şi de eliminare a faptelor de corupţie.



Principiile generale care guvernează conduita funcţionarilor publici sunt: supremaţia legii, prioritatea interesului public, asigurarea egalităţii de tratament a cetăţenilor în faţa autorităţilor şi instituţiilor publice, profesionalismul, imparţialitatea şi independenţa, integritatea, libertatea gândirii şi a exprimării, cinste şi corectitudine în exercitarea funcţiei publice şi în îndeplinirea atribuţiilor de serviciu.



Sunt instituite anumite reguli speciale cu privire la ocrotirea proprietăţii publice şi private de către funcţionarii publici, precum şi obligaţia acestora de a evita apariţia unor conflicte între interesele personale şi exercitarea funcţiei publice.



În cadrul acestui amplu proces de reformă un rol important revine Agenţiei Naţionale a Funcţionarilor Publici, căreia îi revine sarcina coordonării şi monitorizării aplicării prevederilor referitoare la standardele de conduită ale funcţionarilor publici.



Comisia pentru administraţie publică, amenajarea teritoriului şi echilibru ecologic a analizat cele două iniţiative legislative întocmind, în conformitate cu prevederile art.66 din Regulamentul Camerei Deputaţilor, un singur Raport pe care îl supune aprobării Plenului Camerei Deputaţilor. Prin acest Raport se aprobă cu modificări şi completări proiectul de lege în care au fost preluate ca amendamente unele prevederi din propunerea legislativă, motiv pentru care aceasta din urmă a fost respinsă.



2. Prin obiectul de reglementare şi conţinutul său atât proiectul de lege cât şi propunerea legislativă fac parte din categoria legilor ordinare.



3. La dezbaterea proiectului de Lege şi a propunerii legislative a participat ca invitat, în conformitate cu prevederile art.51  din Regulamentul Camerei Deputaţilor, domnul Romeo Postelnicu – preşedintele Agenţiei Naţionale a Funcţionarilor Publici.



4. La lucrările Comisiei au fost prezenţi 23 deputaţi din totalul de 26 membri ai Comisiei.



Raportul Comisiei a fost aprobat cu unanimitate de voturi.



În urma dezbaterii, Comisia propune admiterea cu modificări a proiectului de lege.

AMENDAMENTE ADMISE



In urma dezbaterii, Comisia propun adoptarea proiectului de lege cu următoarele amendamente:

	Nr.

crt.
	Text iniţial
	Text propus de Comisie

(autorul amendamentului)
	Motivare

	1.
	
Art. 1. – (1) Codul de conduită al funcţionarilor publici, denumit în continuare Cod de conduită, reglementează normele de conduită profesională a funcţionarilor publici.
	
Alineatul (1) al articolului 1 va avea următorul cuprins:


„Art.1. – (1) Codul de conduită a funcţionarilor publici, denumit în continuare Cod de conduită, reglementează normele de conduită profesională a funcţionarilor publici”.


Autor: deputat Liviu Radu Bara – Grupul Parlamentar al Partidului Social Democrat. 


	
Corelare cu titlul proiectului de lege.

	2.
	Scop 


 Art.2. – Scopul prezentului Cod de conduită este de a asigura creşterea calităţii  serviciului public, o bună administrare în realizarea interesului public, precum şi de a contribui la eliminarea birocraţiei şi a faptelor de corupţie din administraţia publică, prin:

a) reglementarea normelor de conduită profesională necesare realizării unor raporturi sociale şi profesionale corespunzătoare creării şi menţinerii la nivel înalt a prestigiului instituţiei funcţiei publice şi a funcţionarilor publici;

b) informarea publicului cu privire la conduita profesională la care este îndreptăţit să se aştepte din partea funcţionarilor publici în exercitarea funcţiilor publice.
	
Articolul 2 va avea următorul cuprins:

„Obiective”


„Art.2. – Obiectivele prezentului Cod de conduită urmăresc asigurarea creşterii calităţii  serviciului public, o bună administrare în realizarea interesului public, precum şi de a contribui la eliminarea birocraţiei şi a faptelor de corupţie din administraţia publică, prin:

a) reglementarea normelor de conduită profesională necesare realizării unor raporturi sociale şi profesionale corespunzătoare creării şi menţinerii la nivel înalt a prestigiului instituţiei funcţiei publice şi a funcţionarilor publici;

b) informarea publicului cu privire la conduita profesională la care este îndreptăţit să se aştepte din partea funcţionarilor publici în exercitarea funcţiilor publice;

c) crearea unui climat de încredere şi respect reciproc între cetăţeni şi funcţionarii publici, pe de o parte, şi între cetăţeni şi autorităţile administraţiei publice, pe de altă parte.

Autor: deputat Coifan Viorel – Grupul parlamentar al Partidului Naţional Liberal.



	Reglementare completă.

	3.
	
Art.3. – Principiile care guvernează conduita profesională a funcţionarilor publici sunt următoarele:

a) supremaţia Constituţiei şi a legii, conform căruia funcţionarii publici au îndatorirea de a respecta Constituţia şi legile ţării;

b) prioritatea interesului public, potrivit căruia funcţionarii publici au îndatorirea de a considera interesul public mai presus decât interesul personal, în exercitarea funcţiei publice;

c) asigurarea egalităţii de tratament a cetăţenilor în faţa autorităţilor şi instituţiilor publice, principiu potrivit căruia funcţionarii publici au îndatorirea de a aplica acelaşi regim juridic în situaţii identice sau similare;

d) profesionalismul, conform căruia funcţionarii publici au obligaţia de a îndeplini atribuţiile de serviciu cu responsabilitate, competenţă, eficienţă, corectitudine şi conştiinciozitate;

e) imparţialitatea şi independenţa, conform căruia funcţionarii publici sunt obligaţi să aibă o atitudine obiectivă, neutră faţă de orice interes politic, economic, religios sau de altă natură, în exercitarea funcţiei publice;

f) integritatea morală, conform căruia funcţionarilor publici le este interzis să solicite sau să accepte, direct sau indirect, pentru ei sau pentru alţii, vreun avantaj sau beneficiu în considerarea funcţiei publice pe care o deţin ori să abuzeze  în vreun fel această funcţie;

g) libertatea gândirii şi a exprimării, potrivit căruia funcţionarii publici pot să-şi exprime şi să-şi fundamenteze opiniile cu respectarea ordinii de drept şi a bunelor moravuri;

h) cinstea şi corectitudinea, potrivit căruia în exercitarea funcţiei publice şi în îndeplinirea atribuţiilor de serviciu, funcţionarii publici trebuie să fie de bună-credinţă.


	
Articolul 3 va avea următorul cuprins:


„Art.3. – Principiile care guvernează conduita profesională a funcţionarilor publici sunt următoarele:

a) supremaţia Constituţiei şi a legii, conform căruia funcţionarii publici au îndatorirea de a respecta Constituţia şi legile ţării;

b) prioritatea interesului public,conform căruia funcţionarii publici au îndatorirea de a considera interesul public mai presus decât interesul personal, în exercitarea funcţiei publice;
c) asigurarea egalităţii de tratament a cetăţenilor în faţa autorităţilor şi instituţiilor publice, principiu conform căruia funcţionarii publici au îndatorirea de a aplica acelaşi regim juridic în situaţii identice sau similare;

d) profesionalismul, conform căruia funcţionarii publici au obligaţia de a îndeplini atribuţiile de serviciu cu responsabilitate, competenţă, eficienţă, corectitudine şi conştiinciozitate;

e) imparţialitatea şi independenţa, conform căruia funcţionarii publici sunt obligaţi să aibă o atitudine obiectivă, neutră faţă de orice interes politic, economic, religios sau de altă natură, în exercitarea funcţiei publice;

f) integritatea morală, conform căruia funcţionarilor publici le este interzis să solicite sau să accepte, direct sau indirect, pentru ei sau pentru alţii, vreun avantaj sau beneficiu în considerarea funcţiei publice pe care o deţin ori să abuzeze  în vreun fel de această funcţie;

g) libertatea gândirii şi a exprimării, conform căruia funcţionarii publici pot să-şi exprime şi să-şi fundamenteze opiniile cu respectarea ordinii de drept şi a bunelor moravuri;

h) cinstea şi corectitudinea, conform căruia în exercitarea funcţiei publice şi în îndeplinirea atribuţiilor de serviciu, funcţionarii publici trebuie să fie de bună-credinţă;

i) deschiderea şi transparenţ, conform căruia activităţile desfăşurate de funcţionarii publici în exercitarea funcţiei lor sunt publice şi pot fi supuse monitorizării cetăţenilor.


Autor: deputat Coifan Viorel – Grupul parlamentar al Partidului Naţional Liberal.


	Rigurozitate terminologică.

Corelare cu prevederile Legii nr.52/2003 privind transparenţa decizională în administraţia publică.

	4.
	Art.4. – În înţelesul prezentei legi:

a) prin interes personal se înţelege orice avantaj patrimonial sau nepatrimonial urmărit de funcţionarul public, pentru sine sau pentru familia sa, părinţii, prietenii sau pentru persoanele apropiate ori pentru persoanele juridice sau organizaţiile cu care acesta a avut relaţii de afaceri sau de altă natură, care poate afecta imparţialitatea şi integritatea sa în exercitarea funcţiei publice;

b) prin interes public se înţelege soluţionarea solicitărilor legitime ale persoanelor fizice şi juridice, de drept public şi de drept privat, române şi străine, precum şi îndeplinirea atribuţiilor de către funcţionarii publici, în mod regulat şi continuu, cu imparţialitate şi corectitudine, conform competenţelor care le revin, potrivit legii.
	
Articolul 4 va avea următorul cuprins:


„Art.4. – În înţelesul prezentei legi, următorii termeni se definesc astfel:

a) funcţionar public – persoana numită într-o funcţie publică în condiţiile legii privind Statutul funcţionarilor publici;

b) funcţie publică – ansamblul atribuţiilor şi responsabilităţilor stabilite de autoritatea sau instituţia publică, în temeiul legii, în scopul realizării competenţelor sale;

c) interes public – acel interes care implică garantarea şi respectarea de către instituţiile şi autorităţile publice, a drepturilor, libertăţilor şi intereselor legitime ale cetăţenilor recunoscute de Constituţie, legislaţia internă şi tratatele internaţionale la care România este parte;

d) interes personal – orice avantaj material sau de altă natură, urmărit sau obţinut, în mod direct sau indirect, pentru sine sau pentru alţii, de către funcţionarii publici prin folosirea reputaţiei, influenţei, facilităţilor, relaţiilor, informaţiilor la care au acces, ca urmare a exercitării funcţiei publice;

e) conflict de interese – acea situaţie sau împrejurare în care interesul personal, direct sau indirect, al funcţionarului public contravine interesului public, astfel încât afectează sau ar putea afecta, independenţa şi imparţialitatea sa în luarea deciziilor ori îndeplinirea la timp şi cu obiectivitate a îndatoririlor care îi revin în exercitarea funcţiei publice deţinute;

f) informaţie de interes public – orice informaţie ce priveşte activităţile sau rezultă din activităţile unei autorităţi publice sau instituţii publice indiferent de suportul ei;

g) informaţie cu privire la date personale – orice informaţie privind o persoană identificată sau identificabilă.


Autor: deputat Coifan Viorel – Grupul parlamentar al Partidului Naţional Liberal.



	Reglementare completă.

	5.
	
Art.6. – (1) Funcţionarii publici au obligaţia, ca prin actele şi faptele lor, să respecte legile ţării şi să acţioneze pentru punerea în aplicare a dispoziţiilor legale, în conformitate cu atribuţiile care le revin, cu respectarea eticii profesionale.
	
Alineatul (1) al articolului 6 va avea următorul cuprins:


„Art.6. – (1) Funcţionarii publici au obligaţia, ca prin actele şi faptele lor, să respecte Constituţia,  legile ţării şi să acţioneze pentru punerea în aplicare a dispoziţiilor legale, în conformitate cu atribuţiile care le revin, cu respectarea eticii profesionale.


Autor: deputat Ţibulcă Alexandru – Grupul parlamentar al Partidului Social Democrat.


	Corelare cu prevederile art.3 lit.a).


II. AMENDAMENTE RESPINSE



In cursul dezbaterii, Comisia a respins următoarele amendamente:

	Nr.

crt.
	Text iniţial
	Amendamentul propus şi 

autorul acestuia
	Motivare

	1. 
	
Art. 1. – (1) Codul de conduită al funcţionarilor publici, denumit în continuare Cod de conduită, reglementează normele de conduită profesională a funcţionarilor publici.
	1. Alineatul (1) al articolului 1 va avea următorul cuprins:


„Art. 1. – (1) Codul de conduită al funcţionarilor publici, denumit în continuare Cod de conduită, „stabileşte” normele de conduită profesională a funcţionarilor publici.


Autor: deputat Ţibulcă Alexandru – Grupul parlamentar al Partidului Social Democrat.


	Pentru susţinere: folosirea termenului corect.

Pentru respingere: termenul corect este cel folosit în proiectul de lege.

	2.
	
Art.2


b) informarea publicului cu privire la conduita profesională la care este îndreptăţit să se aştepte din partea funcţionarilor publici în exercitarea funcţiilor publice.  
	2. Litera b) a articolului 2 va avea următorul cuprins:


„b) informarea publicului prin grija conducătorului instituţiei sau autorităţii publice, cu privire la conduita profesională la care este îndreptăţit să se aştepte din partea funcţionarilor publici în exercitarea funcţiilor publice”.  


Autor: deputat Tudor Mohora – Grupul parlamentar al Partidului Social Democrat.
	Pentru susţinere: pentru claritate, altfel se poate înţelege că fiecare funcţionar public stabileşte cu de la sine putere ce şi câte aşteptări ale cetăţeanului le poate asigura funcţionarul public.

Pentru respingere: în urma dezbaterilor din Comisie art.2 a fost modificat.

	3.
	
Art.3


f) integritatea morală, conform căruia funcţionarilor publici le este interzis să solicite sau să accepte, direct sau indirect, pentru ei sau pentru alţii, vreun avantaj sau beneficiu în considerarea funcţiei publice pe care o deţin ori să abuzeze în vreun fel această funcţie.
	3. Litera f) a articolului 3 va avea următorul cuprins:


„f) integritatea morală, conform căruia funcţionarilor publici le este interzis să solicite sau să accepte, direct sau indirect, pentru ei sau pentru alţii, vreun avantaj sau beneficiu în exercitarea funcţiei publice pe care o deţin ori să abuzeze în vreun fel de această funcţie”.


Autor: deputat Tudor Mohora – Grupul parlamentar al Partidului Social Democrat.


	Pentru susţinere: S-a înlocuit termenul considerarea cu cel de exercitarea, acesta din urmă fiind mai adecvat contextului.

De asemenea, pentru asigurarea corectitudinii gramaticale s-a adăugat prepoziţia de în ultimul rând al paragrafului f), înainte de sintagma „această funcţie”.

Pentru respingere: termenul folosit în proiectul de lege este cel corect.



	4. 
	
Art.3


g) libertatea gândirii şi a exprimării, potrivit căruia funcţionarii publici pot să-şi exprime şi să-şi fundamenteze opiniile cu respectarea ordinii de drept şi a bunelor moravuri.
	4. Litera g) a articolului 3 va avea următorul cuprins:


„g) libertatea gândirii şi a exprimării, potrivit căruia funcţionarii publici pot să-şi exprime şi să-şi fundamenteze opiniile numai cu respectarea ordinii de drept şi a bunelor moravuri”


Autor: deputat Tudor Mohora – Grupul parlamentar al Partidului Social Democrat.
	Pentru susţinere: modificarea propusă atrage atenţia funcţionarilor publici că în procesul exercitării funcţiei publice exprimarea şi fundamentarea opiniilor este permisă numai dacă ele nu aduc atingere ordinii de drept şi bunelor moravuri.

Pentru respingere: textul este explicit, nemaifiind cazul unei precizări.



	5.
	
Art.7. – (1) Funcţionarii publici au obligaţia de a apăra în mod loial prestigiul autorităţii sau instituţiei publice în care îşi desfăşoară activitatea, precum şi de a se abţine de la orice act sau fapt care poate produce prejudicii imaginii ori intereselor legale ale acesteia.
	5. Alineatul (1) al articolului 7 va avea următorul cuprins:


„Art.7. – (1) Funcţionarii publici au obligaţia:

a) de a apăra în mod loial prestigiul autorităţii sau instituţiei publice în care îşi desfăşoară activitatea;

b) de a se abţine de la orice act sau fapt care poate produce prejudicii imaginii ori intereselor legale ale acesteia;

c) de a furniza informaţii de interes public celor interesaţi în condiţiile legii.

Autor: deputat Tudor Mohora – Grupul parlamentar al Partidului Social Democrat.


	Pentru susţinere: printr-o asemenea organizare a Art.7 se cumulează la alin. (1) obligaţiile funcţionarilor publici iar la alin. (2) interdicţiile în raport cu „Loialitatea faţă de autorităţile şi instituţiile publice”.

Pentru respingere: textul articolului din proiect este corect structurat. Prevederea de la lit.c) nu se mai justifică datorită introducerii de către Comisie a literei c) la articolul 2.



	6.
	
Art.7 – (5) Prevederile prezentului Cod de conduită nu pot fi interpretate ca o derogare de la obligaţia legală a funcţionarilor publici de a furniza informaţii de interes public celor interesaţi, în condiţiile legii.
	6. Se elimină.


Autor: deputat Tudor Mohora – Grupul parlamentar al Partidului Social Democrat.



	Pentru susţinere: precizarea cuprinsă la Art.7 nu mai este necesară în condiţiile reformulării alin. (1) Art.7 şi introducerii paragrafului c).

Pentru respingere: consecinţă a respingerii amendamentului anterior.



	7.
	
Art.8 – (2) În activitatea lor, funcţionarii publici au obligaţia de a respecta libertatea opiniilor şi de a nu se lăsa influenţaţi de considerente personale sau de popularitate. În exprimarea opiniilor, funcţionarii publici trebuie să aibă o atitudine conciliantă şi să evite generarea conflictelor datorate schimbului de păreri.
	7. Alineatul (2) al articolului 8 va avea următorul cuprins:


„Art.8 – (2) În activitatea lor, funcţionarii publici au obligaţia de a respecta libertatea opiniilor şi de a nu se lăsa influenţaţi de considerente personale sau de popularitate. În exprimarea opiniilor, funcţionarii publici trebuie să aibă o atitudine conciliantă, dar principală, şi să evite generarea conflictelor datorate schimbului de păreri”.


Autor: deputat Tudor Mohora – Grupul parlamentar al Partidului Social Democrat.


	Pentru susţinere: considerând că atitudinea conciliantă a funcţionarului public nu este suficientă pentru evitarea sau aplanarea unor conflicte, s-au introdus, în rândul al cincilea, cuvintele „dar principală” deoarece concilierea nu trebuie folosită în afara grijii pentru respectarea cadrului principal, legal.

Pentru respingere: precizarea nu este necesară avându-se în vedere prevederile art.3.



	8.
	
Art.12 – (4) Pentru realizarea unor raporturi sociale şi profesionale care să asigure demnitatea persoanelor, eficienţa activităţii, precum şi creşterea calităţii serviciului public, se recomandă respectarea normelor de conduită prevăzute la alin. (1) – (3) şi de către celelalte subiecte ale acestor raporturi.
	8. 

Se elimină.


Autor: deputat Tudor Mohora – Grupul parlamentar al Partidului Social Democrat.


	Pentru susţinere: Codul de conduită este destinat funcţionarilor publici şi, ca atare, nu este recomandabil şi nici posibil să se pretindă aplicarea lui de către terţi.

Pentru respingere: reglementare completă.



	9.
	
Art.22 – (2) Recomandarea Agenţiei Naţionale a Funcţionarilor Publici va fi comunicată:

a) funcţionarului public sau persoanei care a formulat sesizarea;

b) funcţionarului public care face obiectul sesizării;

c) conducătorului autorităţii sau instituţiei publice în care funcţionarul public care face obiectul sesizării îşi desfăşoară activitatea. 
	9. Alineatul (2) al articolului 22 va avea următorul cuprins:


„(2) Recomandarea Agenţiei Naţionale a Funcţionarilor Publici va fi comunicată:

a) funcţionarului public sau persoanei care a formulat sesizarea;

b) funcţionarului public care face obiectul sesizării cu excepţia numelui persoanei sau a funcţionarului public care a formulat sesizarea;
c) conducătorului autorităţii sau instituţiei publice în care funcţionarul public care face obiectul sesizării îşi desfăşoară activitatea”.


Autor: deputat Tudor Mohora – Grupul parlamentar al Partidului Social Democrat.


	Pentru susţinere:  introducerea precizării de la lit. b) este necesară pentru a se respecta prevederea alin. (4) al Art.21, în sensul asigurării confidenţialităţii privind identitatea persoanei care a făcut sesizarea.

Pentru respingere: textul este explicit nefiind necesară această precizare. Amendamentul propus se regăseşte la art.21 alin.(4).

	10.
	
Art.23 – (1) Raportul anual cu privire la managementul funcţiei publice şi a funcţionarilor publici care se întocmeşte de Agenţia Naţională a Funcţionarilor Publici şi se prezintă Guvernului, trebuie să cuprindă şi următoarele date:
	10. Partea introductivă a alineatului (1) al articolului 23 va avea următorul cuprins:


„Art.23 – (1) Raportul anual cu privire la coordonarea şi controlul aplicării normelor prevăzute de Cod de conduită, care se întocmeşte de Agenţia Naţională a Funcţionarilor Publici şi se prezintă Guvernului, în trimestrul I al anului următor, trebuie să cuprindă şi următoarele date:

Autor: deputat Tudor Mohora – Grupul parlamentar al Partidului Social Democrat.


	Pentru susţinere: modificarea textului se justifică prin aceea că Agenţia Naţională a Funcţionarilor Publici are sarcina, potrivit Art.20 (1) să coordoneze şi să controleze, aplicarea normelor aplicarea normelor prezentului Cod de conduită de către funcţionarii publici din cadrul autorităţilor şi instituţiilor publice. Totodată, se prevede şi termenul de depunere a raportului.

Pentru respingere: reglementarea din text este diferită de cea propusă prin amendament, având alt obiect.



	11.
	
	11. La alineatul (1) al articolului 23 după litera f) se introduce litera g) cu următorul cuprins:


„g) categoriile sancţiunilor aplicate autorităţilor şi instituţiilor publice, precum şi funcţionarilor publici care nu au respectat Codul de conduită”.


Autor: deputat Tudor Mohora – Grupul parlamentar al Partidului Social Democrat.


	Pentru susţinere: Întrucât raportul anual, în accepţiunea Art.23 are multe elemente statistice, este bine să se introducă un paragraf nou prin care Guvernul să fie informat, măcar, statistic şi procentual, despre sancţiunile aplicate autorităţilor şi instituţiilor publice, precum şi funcţionarilor publici care au încălcat prevederile Codului de conduită.

Pe de altă parte, introducerea acestui nou paragraf atrage atenţia tuturor (autorităţi şi instituţii publice, funcţionari publici, cetăţeni) că încălcarea prevederilor Codului de conduită se pedepseşte.

Pentru respingere: sancţiunile privesc funcţionarul public şi nu instituţia sau autoritatea unde acesta îşi desfăşoară activitatea.

